  Виталий Пронин Дэри школаын туннэ "Шундыберган" шудон ортчиз. Удмурт кыллы сизем пумиськонэ ёросысь пиналъёс пыриськизы. Нылпиосты ог-огенызы, ужъёсынызы тодматон вылысь Шундыберган туэ паськыт волмем КВН шудонъя радъяськиз. Дэри ёросысь пиналъёс туэ «Шундыберган» шудонэз учкись калыкез серекъятыса ортчытизы. Валтись герой — Лопшо Педунь. Солэсь адзем карыса, лэчыт веранъёссэ тодэ вайыса возьматоно, кыче луо учыръёс, но кызьы со чузъяське удмурт кылын.ТИМОФЕЙ МАКАРОВ ДЭРИ ЁРОСЫСЬ ИЗГУРТ ШКОЛАЫН ДЫШЕТСКИСЬ: "Серекъяськом ми это, Лопшо Педунез, лыктим тачы пинал мылкыд юмал йолпыд шуса,ну серекъяса, мукетъёсыз но озьы ик мед улозы шуыса."Тросэз пиналъёс асьсэос мылысь-кыдысь пыриськизы сценарий но гожъяны. Удмурт кылэз тодэмзэс,угось, возьматэмзы потэ.ЛЮБОВЬ ВОЛКОВА ДЭРИ ШОР-ЁЗО ШКОЛАЫН ДЫШЕТСКИСЬ: "Мон гуртам вераськисько зуч сямен, татчы тани пыриськисько, тыршисько удмурт сямен вераськыны, анай кылы мыным туж тунсыко но няськыт потэ.""Шундыберган" арлы быдэ пуштроссэ но радлыксэ воштэ. Котькуд шудон озьы ик портэм удысъёсъя ортче. Пиналъёслэн вань луонлыксы удмурт кылэз дышетсконын гинэ овол, вань оръёсын эскерыны.ИРИНА ГАВРИЛОВА ДЭРИ ЁРОС АДМИНИСТРАЦИЫСЬ ДЫШЕТОНЪЯ УПРАВЛЕНИЫСЬ ОНЕРЧИ: "Портэм формаосын шудон ортче. Мед нылпиослы интересно луоз, соин формаез шудонлэн вошъяське, и пуштросэз но тоже вошъяське".Миым элькун шудонлэсь тырмымтэоссэ палэнтон вылысь туэ пиналъёсты одиг сцена вылын огазеязы. Озьы соос ог огенызы но тодматско, ужрад но капчиенгес ортче.АНГЕЛИНА БАЙСАРОВА "ШУНДЫБЕРГАН" ЧЕКТОСЛЭН АВТОРЕЗ: "Котькуд ар ми мукет, портэм ласянь возьматиськомы, портэм ласянь шудиськомы. Нырысь ортчиз станциосъя, бюроысь литературно-музыкальной композиция лэсьтылизы нылпиос. Мукет араз визьпогъёслы шудон ортчытим."Удмурт школаос полын "Шундыберган" шудонэз радъян зеч сямлы пормиз ни. Вуоноез пумиськон ортчоз татын ик, Дэри школаын, кайта южтолэзе.Александр Бикузин "Мынам Удмуртие" телеканал.   